नाटक कोर्ट मार्शल का टाउन हॉल में हुआ मंचन
कानून और आम आदमी की पीड़ा उभरी कोर्ट मार्शल में
समाजकानून और नियमों पर टिका है। विरोध करने के कई तरीके है और अनेक रास्ते भी। समाज में कानून की व्यवस्था है नियमों का आधार है विरोध करने का अधिकार भी। हमें इन सब अधिकारों और व्यवस्थाओं की नियम से पालना करनी चाहिए। समाज की सुव्यवस्था के लिए बनाए रास्तों पर चलना चाहिए की बाते हर दौर में समझाई जाती है। ऐसे में व्यवस्था की व्यवस्थाओं ने आमजन के जीवन को बद से बदतर बना दिया है। इसके चलते आमजन में विरोध के स्वर मुखरित होते है।
इन स्वरों में अनेक सत्य निकल पड़ते है ऐसा ही अनुभव गुरुवार को नाटक कोर्ट मार्शल के मंचन के दौरान नजर आया। सेना की पृष्ठभूमि और वहां हुए अपराध पर अपराधी पर कोर्ट मार्शल की कार्रवाई के जरिए कानून की बारीकियां पेश हुई। आर्टिस्ट ऐसोशियेशन बीकानेर तथा संगीत नाटक अकादमी की ओर से स्वदेश दीपक के लिखे और दलीप सिंह भाटी के निर्देशन में टाउन हाल में नाटक कोर्ट मार्शल का मंचन किया गया। मंचन के दौरान नगर के अनेक रंगकर्मी और साहित्यकार आदि मौजूद थे।
इन्होंने किया अभिनय
कोर्टमार्शल में पंकज व्यास, मुकेश सेवग, आयुष मोदी, अमित पारीक, मनोज भाटी, विनोद पारीक, पृथ्वी सिंह, विक्रम चारण, आजाद सोनी, दलीप सिंह भाटी, रामगोपाल जाखड़ ने अभिनय किया। संगीत प्रभाव भरत सिंह राजपुरोहित ने और प्रकाश की व्यवस्था निर्मल भोजक ने संभाली।
रंगमंच
bho_Deva hin_Deva hin_Deva hin_Deva hin_Deva mai_Deva hin_Deva